Italijansko kolonijalno carstvo
<s>Talijansko kolonijalno carstvo ili samo Taliijansko carstvo (talijanski: Impero coloniale italiano ili Impero italiano) sačinjavale su razne talijanske kolonije od 1889. do 1943. godine.</s><s>Upravno se carstvo tvorilo od tri entiteta: Kraljevine Italije, Kraljevine Albanije i Etiopskog Carstva.</s><s>Na čelu svih ovih područja bio je kralj Viktor Emanuel III.</s><s>Mnogim fašistima i nacionalistima cilj ovog carstva je bio stvaranje tzv. „Novog Rimskog Carstva”.</s>

<s>Povijest</s>

<s>Rano kolonijalno carstvo</s>

<s>Od 1889. do 1912.</s><s>Kraljevina Italija kolonizirala je dotad nekolonizirane dijelove Afrike, što je dovelo do okupacije Eritreje i stvaranje kolonije Talijanske Somalije.</s><s>U ovom dijelu povijesti Italija je 1880.-ih pokušala zauzeti Abesiniju (Etiopiju), ali u tome nije uspjela.</s><s>Iako se Italija nije mogla natjecati s ostalim europskim zemljama u koloniziranju Azije, uspjela je dobiti malu koncesiju u Tiencinu početkom 20. stoljeća.</s>

<s>Nakon Tursko-talijanskog rata koji je trajao od 1911. do 1912., Italija je osvojila bivše osmanske afričke teritorije Tripolitaniju i Cirenaiku.</s><s>Oko područja Fezana dugo se vodio teritorijalni spor između Italije i Velike Britanije koji je riješen nekoliko godina kasnije.</s>

<s>Kasno kolonijalno carstvo</s>

<s>Od kraja Prvog svjetskog rata za vrijeme fašističkog režima, Italija je brzo proširila svoje posjede.</s><s>Na Jadranu je dobila jedan dio Dalmacije kao i znatan broj otoka današnje Hrvatske.</s><s>Godine 1923., talijanske snage su zauzele grčki otok Krf, a 1929. su talijanske kolonije u sjevernoj Africi spojene u Talijansku Libiju.</s>

<s>Godine 1935., započeo je drugi talijansko-abesinski rat u kojeme je Italija 1936. osvojila Etiopiju.</s><s>Tada su Etiopija, Eritreja i Talijanska Somalija spojeni u Talijansku Istočnu Afriku.</s>

<s>Godine 1939., Italija je napala i osvojila Albaniju i od nje učinila vlastiti protektorat.</s><s>Za vrijeme Drugog svjetskog rata Italija je dosegla svoj vrhunac što se tiče teritorijalne ekspanzije i obuhvaćala je mnoga područja u Sredozemlju i u istočnoj Africi.</s><s>Krajem 1942., fašistička je Italija kontrolirala Sredozemlje od Francuske do Grčke, te od Tunisa do Egipta.</s>

<s>Talijanski kolonijalni posjedi</s>

<s>Talijanska Istočna Afrika
Nekoliko kolonija tvorilo je Talijansku Istočnu Afriku (Africa Orientale Italiana ili AOI) koja je bila potkraljevstvo Italije.</s><s>To su :</s>

<s>Talijanska Somalija
Talijanska Somalija koja je bila kolonija u današnjoj južnoj Somaliji osnovana je kraljem 1880.-ih.</s><s>Godine 1925., Italija joj je pripojila Jubaland iz britanske kolonije Kenije.</s>

<s>Godine 1940., Italija je osvojila i pripojila Britansku Somaliju, ali je taj posjed izgubila nakon godine dana.</s>

<s>Eritreja</s>

<s>Kolonija Eritreja osnovana je 1889. godine.</s><s>Budući da je ova kolonija bila važan projekt fašističkom režimu, u glavnom eritrejskom gradu Asmari izgrađene su mnoge velebne građevine i spomenici.</s>

<s>Etiopija</s>

<s>Iako u prvom talijansko-abesinskom ratu koji je trajao od 1895. do 1896.</s><s>Italija nije uspjela pokoriti Etiopiju (Abesiniju), to joj je uspjelo pedeset godina kasnije u drugom talijansko-abesinskom ratu koji je trajao od 1935. do 1936. godine.</s><s>Pobjeda Italije proglašena je 9. svibnja 1936., a talijanski kralj Viktor Emanuel III. je proglašen carem Etiopije.</s>

<s>Fašistički režim Benita Mussolinija želio je poslati milijune naseljenika u Talijansku Istočnu Afriku koju su željeli pretvoriti u važno gospodarsko dobro.</s><s>Zbog okupacije Etiopije, Italija je postala izolirana u Ligi naroda i stekla brojne neprijatelje.</s><s>Italija je ovu svoju koloniju izgubila nakon pet godina u Drugom svjetskom ratu.</s>

<s>Libija</s>

<s>Italija je svoje posjede Tripolitaniju i Cirenaiku u sjevernoj Africi stekla nakon rata s Turskom prema sporazumu iz Lausanne 1912. godine.</s><s>Između Italije i Francuske postojao je neslužbeni sporazum o podjeli sjeverne Afrike.</s><s>Ovu dosta nemirnu koloniju fašistički je režim nazivao „četvrta obala” (quarta sponda).</s>

<s>Godine 1934., Tripolitanija i Cirenaika spojene su u jedinstvenu koloniju Libiju.</s><s>Italija je izgubila vlast u tom području povlačenjem njemačkih i talijanskih snaga u Tunis 1943. godine.</s>

<s>Tiencin</s>

<s>Italiji je zajedno s nekoliko drugih europskih zemalja 1901. godine, odobrena koncesija u trgovačkom gradu Tiencinu u Kini.</s><s>Ova koncesija uslijedila je nakon Bokserskog ustanka i prostirala se na 46 hektara te je bila najmanja europska koncesija u tom gradu.</s><s>Koncesija je prestala postojati sporazumom između Mussolinijeve Talijanske Socijalne Republike i japanske marionetske vlade u Kini 1943. godine.</s>

<s>Talijanski posjedi u Europi</s>

<s>Albanija</s>

<s>Kao rezultat Drugog svjetskog rata Italija je okupirala Albaniju.</s><s>Iako su talijanske snage napustile zemlju, prema sporazumu od 2. rujna 1920., otok Sazen (Saseno) ustupljen je Italiji.</s>

<s>Budući da je Albanija već neko vrijeme dotad bila pod talijanskim utjecajem, 1939.</s><s>Mussolini se odlučuje na preuzimanje potpune kontrole nad tom državom.</s><s>Moguće je da je Mussolini ovim htio parirati Hitleru i njegovim preuzimanjem Austrije i Čehoslovačke.</s><s>Talijanska invazija na Albaniju počela je 7. travnja 1939., a otpor je slomljen pet dana kasnije.</s><s>Albanski kralj Zog pobjegao je u London.</s>

<s>Talijanski kralj preuzeo je albansku krunu i uspostavljena je fašistička vlada na čelu s Shefqetom Verlacijem.</s><s>Albanske vojne snage podređene su talijanskima.</s>

<s>Godine 1941., tijekom rata u Jugoslaviji, Kosovo i zapadni dijelovi Vardarske Makedonije pripojeni su Albaniji.</s><s>Nakon talijanske pobjede u Grčkoj te iste godine, talijanska vlada prepustila je upravu nad sjevernim Epirom albanskim fašistima.</s>

<s>Otpor talijanskim okupatorima rastao je krajem 1942. i 1943., te su do ljeta te godine članovi albanskog pokreta otpora kontrolirali većinu planinskih područja u zemlji.</s><s>Njemačka vojska i albanski kolaboratori zauzeli su Albaniju u rujnu 1943., nekoliko tjedana nakon što je Italija potpisala primirje sa Saveznicima.</s>

<s>Grčka</s>

<s>Dodekanezi</s>

<s>Dodekaneze je Italija dobila nakon Tursko-talijanskog rata koji je trajao od 1911. do 1912. godine.</s><s>Nakon Prvog svjetskog rata Italija je učvrstila svoj položaj u toj regiji.</s><s>Sporazumom iz Sèvresa 1919., većina manjih otoka pridružena je Grčkoj, dok su Rod i ostali veliki otoci ostali pod talijanskom upravom što je 1923. i međunarodno potvrđeno.</s><s>Gotovo dvije godina nakon Prvog svjetskog rata talijanske snage su držale jugozapadnio dio Anatolije sve do sporazuma između Mussolinija i turskog predsjednika Kemala Atatürka.</s>

<s>Dva dana nakon što je talijanska vlada potpisala sporazum sa Saveznicima 8. rujna 1943., njemačke snage su napale talijanske na Rodosu i prisilile ih na predaju.</s><s>Unatoč dolasku britanskih snaga, Nijemci su nakon dana borbe zauzeli Kos 4. listopada, a nakon toga i Leros  16. studenog.</s><s>Padom ovog otoka, talijanske i britanske snage pobjegle su s drugih dodekaneskih otoka.</s>

<s>Hrvatska</s>

<s>Dalmacija</s>

<s>Od travnja 1941. pa do rujna 1943., Italija je okupirala cijelu obalu Dalmacije.</s><s>Veliki dio Dalmacije ustaška je vlast ustupila Kraljevini Italiji.</s>

<s>Crna Gora</s>

<s>Godine 1941., Crna Gora je proglašena talijanskim protektoratom.</s><s>U rujnu 1943., Njemačka je preuzela kontrolu nad Crnom Gorom od Italije.</s>

<s>Francuska</s>

<s>Nakon što je Njemačka napala i osvojila Francusku 1940., talijanska je vojska zauzela teritorije koje je izgubila od Francuske u 1850-ima.</s><s>To se posebno odnosilo na Savoju koja je pradomovina talijanskog monarha i u kojoj je tad živjelo mješovito talijansko i francusko stanovništvo.</s><s>Ipak, Italija nije stigla mnogo osvojiti od pokorene Francuske, te je uspjela zauzeti samo Grenoble i Nicu, nakon čega je ostatak Francuske potpisao primirje s Njemačkom čime je došlo do stvaranja Višijske Francuske.</s>

<s>Nica i Korzika</s>

<s>Nakon unutarnjeg raspada Višijske Francuske, u studenom 1942., Njemačka napada Francusku,a talijanske snage okupiraju jug zemlje od delte rijeke Rhône do Korzike.</s><s>Iako su Nicu i Korziku trebali pripojiti Italiji, to se nije dogodilo zbog predaje Italije Saveznicima u rujnu 1943. godine.</s>

<s>Ambicije širenja carstva</s>

<s>Mussolinijeve ambicije bile su širenje carstva na sva područja koje je Italija osvojila.</s><s>Također razmišljalo se i o širenju carstva na Maltu, Tunis i Francusku Somaliju.</s><s>Nakon pada Francuske i pobjede protiv Velike Britanije, Mussolini i ministar vanjskih poslova Galeazzo Ciano razgovarali su o zauzimanju Alžira, Egipta i Sudana, ali to nisu podržali njihovi njemački saveznici.</s>

<s>Pad carstva</s>

<s>Talijansko carstvo raspalo se krajem 1943. godine.</s><s>Nakon predaje osovinskih snaga u Tunisu 7. svibnja 1943., kralj Viktor Emanuel III. smijenio je Mussolinija koji je uhićen 25. srpnja.</s><s>Nova vlada počela je tajne pregovore sa Saveznicima nakon čega je s njima potpisala primirje.</s><s>U Albaniji i Dodekanezima su njemačke snage uspješno preuzele vlast od talijanskih.</s>

<s>Italija je službeno izgubila sve prekomorske posjede nakon rata, sporazumom u Parizu.</s><s>U studenom 1949., Talijanska Somalija je prepuštena talijanskoj upravi pod UN-om, sve do 1. srpnja 1960. kad joj je dozvoljena nezavisnost i ujedinjenje s Britanskom Somalijom u jedinstvenu državu Somaliju.</s>

<s>Vanjske poveznice</s>

<s>Talijansko kolonijalno carstvo</s>

<s>Kolonijalizam
Historija Italije
Italija u Prvom svjetskom ratu
Italija u Drugom svjetskom ratu
Carstva</s>

